རྒྱལ་ལུགས་ལ་ཆོས་རྒྱལ་ལུགས་ཀྱང་ཟེར།འདི་ལ་བཤད་ཚུལ་གཉིས་འདུགལ་ལས་རྒྱལ་ལུགས་བྱ་བ་ནི།ཆོས་རྒྱལ་མེས་དབོན་རྣམ་གསུམ་གྱི་སྐབས་སུ་བཞེངས་པའི་སྐུ་ཐང་ལ་གོ་བ་ཡིན་ཞེས་བཤད།ཁ་ཅིག་གིས་ལྷ་སྐུ་བཞེངས་དུས་རྒྱལ་པོ་དང་བཙུན་མོ་སོགས་ལ་དཔེར་བླངས་ནས་བཞེངས་པ་ཡིན་ཕྱིར་དེ་ལྟར་ཐོགས་ཀྱང་ཟེར།སྦ་བཞེད་དུ།གཟུགས་བཟང་བ་ཁུ་སྟག་ཚས་ལ་དཔེ་བྱས་ཏེ་ཁ་ས་པཱ་ཎི་བཞེངས།རྨ་ས་ཀོང་ལ་དཔེ་བྱས་ཏེ་རྟ་མགྲིན་སྒོ་སྲུང་དུ་བཞེངས།ལྷ་མོའི་དཔེ་ལ་ཅོག་རོ་བཟའ་ལྷ་བུ་སྨན་དང་ཅོག་རོ་བཟའ་ནུ་ཆུང་གཉིས་ལ་དཔེ་བྱས་ཏེ་སྒྲོལ་མ་དང་འོད་ཟེར་ཅན་མ་བཞེངས་པ་སོགས་ཀྱི་ལོ་རྒྱུས་གསལ་བོར་བཀོད་འདུག་པས།དེར་དཔྱད་ན་ཕྱི་མའི་བཤད་ཚུལ་དེ་བདེན་པ་ཡིན་པའི་རྒྱུ་མཚན་འདུག་གོ་སྙམ།